**„Švietimas prieš korupciją“**

Antikorupcinis švietimas vykdomas, kaip neatskiriama visuomenės švietimo dalis, siekiant puoselėti asmens dorovę, ugdyti pilietiškumą. Antikorupcinis švietimas vykdomas visų tipų ir lygių švietimo įstaigose, skatinant nepakantumą korupcijos apraiškoms.

**Antikorupcinio ugdymo uždaviniai:**

1. Supažindinti su korupciniu reiškiniu, priežastimi, pasekmėmis.
2. Skatinti nepakantumą korupcijos apraiškoms.
3. Pademonstruoti kovos su korupcija galimybes: neabejingumas viskam, kas vyksta šalia, sąžiningumo, atsakomybės už savo veiksmus, nuolatinio kompetencijos tobulinimo, kritiško mąstymo ir problemų sprendimo, konstruktyviai spręsti nesutarimus, konfliktus, dalyvauti mokyklos, visos bendruomenės, visos visuomenės gyvenime.

**Siekiamas rezultatas**- turinčio žinių apie korupcijos keliamą pavojų, visuomenės gerovei, nesitaikstančio su korupcijos apraiškomis, gebančio jas šalinti **asmens ugdymas.**

Prevenciją reikia vertinti ne kaip atskirą elementą, bet nuosekliai integruotą kasdieniame ugdymo procese dalyką.

**Korupcija-** yra asmens apsisprendimas.

Antikorupcinio švietimo programa- naujas dalykas, kuriam mokytojai nebuvo rengiami, todėl ypač aktualus antikorupcinio ugdymo metodas- diskusija grupėje, ar mažoje grupelėje, analizė, debatai, interviu, seminarai, susitikimai su STT, pasakų kūrimas,, vaidinimų kūrimas, konferencijos, plakatų konkursai.

**Pagrindinis antikorupcinio ugdymo taikinys yra pilietinės sąmonės brandinimas** pvz.: jūroje siautė baisi audra, kai ji nurimo, visa pakrantė buvo nuklota dumblu ir begale jūros žvaigždžių. Reginys pritraukė daugybę žmonių. Tarp žmonių buvo berniukas su tėčiu, staiga jis nusiavė batus ir pasileido bėgti prie jūros ir savo mažomis rankytėmis ėmė jūros žvaigždes, ir nešė į jūrą. Nuo kranto jam vienas žmogus šūktelėjo:

* Vaikeli, ką tu darai vis tiek tu jų visų neišgelbėsi. Vaikas nusišypsojo ir atsakė:
* Kiek galėsiu, tiek išgelbėsiu.
* Žmogus patylėjo ir staiga nusiavė batus ir pasileido bėgti link jūros pas berniuką, pradėjo rinkti jūros žvaigždes ir mesti į jūrą. Po kelių minučių jau daug žmonių rinko jūros žvaigždes ir metė į jūrą. Visos jūros žvaigždės buvo išgelbėtos.
* **IŠVADA**: Išgelbėti pasauliui užtenka, kad kiekvienas nors ir visiškai mažas išdrįstų pradėti.

*Paruošė*

*Kauno lopšelio-darželio„Rasytė“ direktorė antikorupcinės komisijos pirmininkė*

*Rita Vaškelienė*

*2015 m. gruodžio mėn., Kaunas*